มีเพศสัมพันธ์ครั้งแรกกับแฟนโดยสวมถุงยางอนามัย แล้วมีเลือกออกเหมือนประจำเดือน ประมาณ2-3วัน และมีอาการปวดท้องเหมือนปวดประจำเดือนค่ะ ปกติประจำเดือนจะมาช้าค่ะ
สวัสดีค่ะ หากเพิ่งมีเพศสัมพันธ์เป็นครั้งแรก ส่วนเลือดที่ออกมา อาจเกิดจากการบาดเจ็บของเยื่อบุช่องคลอดหรือบางส่วนของเยื่อพรหมจารีมีการฉีกขาดได้ ซึ่งเลือดที่ออกมักมีปริมาณไม่มาก และจะค่อยๆ หยุดไหลไปได้เองภายในไม่กี่วันแต่หากเลือดที่ออกมีปริมาณมากคล้ายประจำเดือนและออกนานหลายวัน รวมถึงมีอาการปวดท้องร่วมด้วย ก็ไม่น่าใช่เลือดที่เกิดจากการบาดเจ็บของช่องคลอดหรือเยื่อพรมจารี โดยอาจเป็นประจำเดือนมากกว่า ซึ่งอาจมาเร็วกว่ากำหนดก็ได้ค่ะ ดังนั้น แนะนำให้สังเกตเลือดที่ออกไปก่อน หากมีปริมาณมากพอสมควร และออกนานหลายวัน แต่ไม่เกิน 7 วัน ก็น่าจะเป็นประจำเดือนได้ค่ะ แต่หากออกนานเกินกว่านั้น หรือมีปวดท้องน้อยมาก ก็ควรไปพบแพทย์เพื่อตรวจหาสาเหตุและรักษาค่ะ